Αθηνά Αλέα

Αλέα ονομαζόταν η Θεά Αθηνά, ιδίως στην Αρκαδία, όπου σύμφωνα με την μυθολογία έλαβε μέρος στους πολέμους της Αλέας, της Μαντίνειας και της Τεγέας. Αρχικά η Αλέα ήταν ιδιαίτερη θεότητα, που όμως αργότερα σχετίστηκε με την Αθηνά.

Περιγραφή
Ο ναός της Αθηνάς Αλέας βρισκόταν στην Τεγέα. Σύμφωνα με τον μύθο ο Άλεος, γιος του Αφείδα είχε ιδρύσει τον ναό αυτό, και από αυτόν τον ναό πήρε η θεά το όνομά της.

Ο ναός πυρπολήθηκε το 394 π.Χ. και ξανακτίστηκε υπό την αρχιτεκτονική εποπτεία του γλύπτη Σκόπα. Ο νέος ναός ήταν δωρικού ρυθμού και ήταν ανώτερος όλων των ναών της Πελοποννήσου την εποχή εκείνη. Περιβαλλόταν από τριπλές στήλες διαφορετικού ρυθμού.  Το άγαλμα της θεάς ήταν δημιούργημα του Ενδοίου κατασκευασμένο από ελεφαντόδοντο και μεταφέρθηκε αργότερα από τον Ρωμαίο Αυτοκράτορα Αύγουστο στην Ρώμη για να στολίσει το μουσείο του.

Δείτε επίσης
 Αρχαίος Ναός Αλέας Αθηνάς
 Τεγέα (αρχαία πόλη)

Εξωτερικοί σύνδεσμοι 
 Temple of Athena Alea at Tegea at the Athena Museum

Παραπομπές 

Θεότητες της ελληνικής μυθολογίας
Μυθολογία της αρχαίας Αρκαδίας
Αρχαιολογικοί τόποι στην Αρκαδία
Αλεα
Αθηνά
Αρχαίοι ελληνικοί ναοί